LV Eiropas Savienības Oficiālais Vēstnesis C 155/11

Lēmuma par bankrotu un maksātnespējas pasludināšanas būtisko daļu publikācija Likuma Nr. 182/2006 par bankrotu un procedūrām bankrota gadījumā (Likums par maksātnespēju) 370. iedaļas nozīmē (“sprieduma izraksts”)

Uzaicinājums iesniegt prasījumu – Termiņš, kas jāievēro

Uzaicinājums apstrīdēt prasījumu – Termiņš, kas jāievēro

(2018/C 155/07)

Parādnieka noteikšana : ERB bank, a.s., akciju sabiedrība likvidācijas procesā, kas reģistrēta un pastāv saskaņā ar Čehijas tiesību aktiem un kuras juridiskā adrese ir Čechyňská 419/14a, Trnitá, 602 00 Brno, Czech Republic, ID Nr.: 284 28 943, un kas ierakstīta Prāgas pilsētas tiesas komercreģistra B iedaļā, ieraksts Nr. 14463.

Maksātnespējas tiesas noteikšana : Brno reģionālā tiesa, kuras juridiskā adrese ir Rooseveltova 648/16, 602 00 Brno, Czech Republic.

Likvidatora noteikšana : juriste Jiřina Lužová, kuras juridiskā adrese ir Dušní 866/22, 110 00 Prague 1, Czech Republic, ID Nr.: 44686650, e-pasts: ak@akluzova.cz, tālrunis +420 222327902.

Brno reģionālā tiesa 2018. gada 19. martā pieņēma nolēmumu Nr. KSBR 33 INS 19795/2017-A-22, kurā cita starpā saskaņā ar Čehijas tiesību aktiem (Likums Nr. 182/2006 par bankrotu un procedūrām bankrota gadījumā (Likums par maksātnespēju), ar grozījumiem):

a) pasludināja par bankrotējušu parādnieku ERB bank, a.s., akciju sabiedrību likvidācijas procesā, kas reģistrēta un pastāv saskaņā ar Čehijas tiesību aktiem un kuras juridiskā adrese ir Čechyňská 419/14a, Trnitá, 602 00 Brno, Czech Republic, ID Nr.: 284 28 943, un kas ierakstīta Prāgas pilsētas tiesas komercreģistra B iedaļā, ieraksts Nr. 14463 (parādnieks); un

b) pasludināja maksātnespēju attiecībā uz parādnieka aktīviem (nolēmums).

Ar nolēmumu arī juristi Jiřina Lužová, kuras juridiskā adrese ir Dušní 866/22, 110 00 Prague 1, Czech Republic, ID Nr.: 44686650, norīkoja par parādnieka likvidatori.

Kreditoru prasījumi, kā uzrādīts parādnieka grāmatvedības datos, uzskatāmi par iesniegtiem. Kreditoriem par to individuāli paziņos 60 dienu laikā pēc maksātnespējas pasludināšanas. Termiņš ir 2018. gada 18. maijs.

Kreditori, kas nepiekrīt viņu prasījuma summai vai būtībai, kā noteikts paziņojumā saskaņā ar iepriekšējo rindkopu, var iesniegt rakstveida iebildumu likvidatorei četru mēnešu laikā no maksātnespējas pasludināšanas dienas. Ja iebildums netiks iesniegts, tiks uzskatīts, ka kreditors piekrīt paziņojuma saturam. Termiņš ir 2018. gada 19. jūlijs. Kreditori, kuru juridiskā adrese, birojs, domicils vai pastāvīgā dzīvesvieta ir kādā no Eiropas Savienības dalībvalstīm vai Eiropas Ekonomikas zonas valstīm, var iesniegt iebildumu šīs valsts oficiālajā valodā. Iebilduma virsrakstam jābūt čehu valodā: Podání námitky proti výši pohledávky (“Iebildums pret prasījuma summu”). Ja iebilduma saturs likvidatorei būs skaidrs, iebildums tiks ņemts vērā pat tad, ja tam nebūs virsraksta. Likvidatorei nav pienākuma ņemt vērā vēlāk iesniegtu iebildumu, ja vien nav skaidri zināms, ka tas bijis laikus nodots iestādei, kas atbild par iebilduma piegādi. Likvidatore no kreditora var pieprasīt iebilduma tulkojumu čehu valodā.

Trīs mēnešu laikā pēc šā sprieduma izraksta publicēšanas Eiropas Savienības Oficiālajā Vēstnesī kreditors var iesniegt iebildumu gadījumā, ja nav saņēmis likvidatores paziņojumu saskaņā ar Likuma par maksātnespēju 373. iedaļas 2. punktu. Šajā iebildumā norāda pret parādnieku izvirzītā prasījuma summu datumā, kad pasludināta maksātnespēja attiecībā uz parādnieka aktīviem. Iebildumam pievieno visu to dokumentu apliecinātas kopijas, kuri pamato prasīto summu, prasījuma rašanās datumu un veidu, un jo īpaši to, vai prasījums ir pret maksātnespējīgā parādnieka mantu (Likuma par maksātnespēju 168. iedaļa), vai līdzvērtīgs prasījumam pret maksātnespējīgā parādnieka mantu (Likuma par maksātnespēju 169. iedaļa), vai uz prasījumu attiecas tiesības to apmierināt no nodrošinājuma, vai prasījums ir citādi nodrošināts, vai arī tas ir pakārtots prasījums (Likuma par maksātnespēju 172. iedaļas 2. punkts), un norāda īpašumtiesību paturēšanu. Kreditori, kuru juridiskā adrese, birojs, domicils vai pastāvīgā dzīvesvieta ir kādā no Eiropas Savienības dalībvalstīm vai Eiropas Ekonomikas zonas valstīm, var iesniegt iebildumu šīs valsts oficiālajā valodā. Iebilduma virsrakstam jābūt čehu valodā: Přihláška pohledávky (“Prasījuma iesniegšana”). Ja iebilduma saturs likvidatorei būs skaidrs, iebildums tiks ņemts vērā pat tad, ja tam nebūs virsraksta. Likvidatorei nav pienākuma ņemt vērā vēlāk iesniegtu iebildumu, ja vien nav skaidri zināms, ka tas bijis laikus nodots iestādei, kas atbild par iebilduma piegādi. Likvidatore no kreditora var pieprasīt iebilduma tulkojumu čehu valodā.

Juriste Jiřina Lužová, likvidācijas procesā esošās ERB bank, a.s. likvidatore